**Teedeinfokeskuse veebiteenuse tehniline kirjeldus**

**3 allika põhine kuni 48 h tee prognoos**

Kord tunnis järgmiseks kuni 48 tunniks koostatud teeilmaprognoosid, sh teepinna seisukord, õhu ja teepinna temperatuur, kastepunkti temperatuur, saju liik ja hulk, tuule kiirus ja suund, õhuniiskus, veekihi paksus jt. Teeilmaprognoosid on koostatud vähemalt kolmest erinevast algallikast võetud baasilmaprognoosi andmete alusel.

**Eesti, Soome, Läti ja Leedu teeilmajaamad, KAUR automaatjaamad**

Nelja riigi teeilmajaamade vaatlusandmed, sh teepinna seisukord, õhu- ja teepinna temperatuur, kastepunkti temperatuur, saju liik ja hulk, nähtavus, tuule kiirus ja suund, õhuniiskus jt. Soome osas näidatakse Soome lõunaranniku jaamu, millest on Eestis otsuste tegemisel rohkem kasu. KAUR automaatse ilmajaama vaatlusandmed, sh õhu temperatuur, saju hulk, tuule kiirus, tuule suund, nähtavus, õhuniiskus.

**Ajaloolised- ja prognoosandmed kaardil, graafikul, tabelis**

Lihtsustatud päring teeilmajaamade viimase 24 tunni vaatlusandmetele ja 24-48 tunni prognoosandmetele kaardi, graafiku ja tabeli vaates. Vanemate andmete kättesaadavus kalendri päringu kaudu.

**Eesti, Soome, Läti ja Leedu teekaamerad**

Teekaamera piltide avamine kaardilt, piltide lehelt ja graafikult. Pildi aknas viimase 24 tunni piltide kiirvahetamine. Vanemate piltide kättesaadavus kalendri päringu kaudu. Piltidel kuvatakse samast või lähimast teeilmajaamast mõõdetud õhu- ja teepinna temperatuur ning teeseisu ja tee-kaste andmed.

**Radari- ja satelliidipildid**

Harku ja Sürgavere sajuradarite komposiitpildi ning Euroopa sajuradarite komposiitpildi kaardil kuvamine kaardikihtidena. Erinevad satelliidipildid Eesti ja Euroopa ulatusega.

**Kaardikihid**

Kaardile võimalus kasutajapõhiselt sisse/välja lülitada erinevaid kaardikihte, nt pilvisuse ja saju prognoosid, viimase 4 tunni hooldetööd, hooldepiirid, Waze, Eltrip ja RCM hoiatused.

**Hooldetööde täiustatud kaardikiht**

Kaardile on võimalik kuvada hooldesõidukite paiknemise ja viimase 4 tunni läbisõitude andmeid. Läbisõidu joone värviga on eristatavad erinevad hooldetoimingud ning joone läbipaistvusega teekonna vanus, vastavalt 1-4 tundi. Hiire liigutamisel sõiduki peale on võimalik saada täpsemat infot hooldesõiduki ja hetke hooldetoimingute kohta. Ajas tagasi liikumisel näeb valitud ajahetke hooldetööde seisu ja sellest hetkest tagasi viimase 4 tunni jooksul tehtud töid.

**Hoiatusteenused**

Kasutajapõhiselt on võimalik eelseadistada tee, teelõigu või piirkonna põhiseid ilma, tee- ja liiklusolude tingimusi, mille täitumisel on võimalik tellida kasutaja e-posti aadressile automaatteavitusi.

**Ajamasin**

Lahendus võimaldab liikuda ajas tagasi ning näha, milline oli prognoos erinevatel otsuste tegemise ajahetkedel, samuti seda, kuidas prognoosid on aja jooksul muutunud.

**Mobiilsed mõõtmisandmed**

Mobiilsete mõõtmisandmete, sh haardeteguri mõõteandmete (Eltrip) ja optilise teeseisu mõõteandmete (RCM) kuvamine kaardil ja tabelis. Vanemate andmete kättesaadavus kalendri päringu kaudu.

**Mini teeilmajaamad**

Hoolde seisukohalt oluliste kohtade varustamine mini teeilmajaamadega (15 tk, sh 1 punkt igasse maakonda), kust oleks võimalik saada infot tee temperatuuri, tee niiskuse, õhutemperatuuri, kastepunkti temperatuuri ja õhuniiskuse kohta ning mille kohta koostatakse ka 3 allika põhiseid teeilmaprognoose.

**Briifingud**

Talveperioodil argipäeva õhtuti kell 16.30 toimuv videokonverents, kus räägitakse üle järgneva öö ja hommiku ilma ja teeolude prognoos. Viimase briifingu video on järelvaadatav kuni uue video üleslaadimiseni.

**Koolitus**

2 tunnine kasutajakoolitus Transpordiametis 1 kuu jooksul alates lepingu sõlmimisest.